smcproject/ml-wiki-sentences huggingface dataset:
ആവാസ യോഗ്യ മേഖലകളിൽ ധാരാളമായി ആവാസ യോഗ്യമായ ഗ്രഹങ്ങൾ ഉള്ളതും, ജീവന്റെ ഉൽപതിയിലേക്ക് നയിച്ച ആദിമ രാസ കണികകകളെ കുറിച്ചുമുള്ള നിരവധി ചോദ്യങ്ങൾക്ക് ഉത്തരങ്ങൾ നൽകാൻ കഴിഞ്ഞിട്ടുണ്ട്.
ഡോപ്പ്ലർ സ്പെക്ട്രോസ്കോപ്പി , ഗ്രഹങ്ങളുടെ സംക്രമ രീതി എന്നിവ ഉപയോഗിച്ച് സൗരയൂഥത്തിന് പുറത്തു മുൻപ് കരുതിയതിനേക്കാൾ കൂടുതൽ ഗ്രഹങ്ങളെ കണ്ടെത്തിയിട്ടുണ്ട്.
സൗരയൂഥത്തിന് പുറത്തു ആദ്യമായി സ്വന്തം നക്ഷത്രത്തിന്റെ  ആവാസ യോഗ്യമായ മേഖലയിൽ ഭൂമിക്കു സമാനമായ ഗ്ലീസ് 581 സി എന്ന ഗ്രഹത്തെ റേഡിയൽ വെലോസിറ്റി ഉപയോഗിച്ച് കണ്ടെത്തി.
ജീവന്റെ പാരിസ്ഥിതിക സീമകളെ പറ്റിയും, അതിതീക്ഷ്ണമായ ആവാസ വ്യവസ്ഥകളുടെ പ്രവർത്തനത്തെ പറ്റിയുമുള്ള ഗവേഷണങ്ങൾ പുരോഗമിക്കുകയും, തദ്വാര ജീവനെ ആഥിത്യമരുളാനുള്ള ഗ്രഹങ്ങളുടെ പരിതഃസ്ഥിതികൾ എന്തായിരിക്കണമെന്നു പ്രവചിക്കാൻ ഇവ ശാസ്ത്രജ്ഞരെ പ്രാപ്തരാക്കുകയും ചെയ്യുന്നു.
ചൊവ്വയിലെക്കുള്ള ഫീനിക്സ് ലാന്റർ, മാർസ് സയൻസ് ലബോറട്ടറി, എക്സോ-മാർസ്, ശനിയുടെ ഉപഗ്രഹമായ റ്റൈറ്റനിലേക്കുള്ള  കസ്സീനി പേടകം, വ്യാഴത്തിന്റെ ഉപഗ്രഹമായ യൂറോപ്പയിലെക്കുള്ള ഐസ് ക്ലിപ്പർ തുടങ്ങിയ ദൗത്യങ്ങൾ നമ്മുടെ സൗരയൂഥത്തിലെ മറ്റു ഗ്രഹങ്ങളിൽ ജീവൻ കണ്ടെത്താനുള്ള സാധ്യതകളെ കുറിച്ചുള്ള പഠനങ്ങൾ വിപുലപ്പെടുത്തുന്നു.
അപൂർവ ഭൗമ സിദ്ധാന്തം
ഈ സിദ്ധാന്ത പ്രകാരം ജ്യോതിർജീവശാസ്ത്ര കണ്ടെത്തലുകൾ അനുസരിച്ച് ഭൂമിയിലുള്ള ബഹുകോശ ജീവനുകളെ പോലുള്ളവ ശാസ്ത്രജ്ഞരുടെ നിഗമനങ്ങളെ അപേക്ഷിച്ച് വളരെ അപൂർവമായെക്കാം.
അന്യഗ്രഹജീവികൾ വളരെ സാധാരണമാണെങ്കിൽ അവയ്ക്കുള്ള തെളിവുകൾ എന്തുകൊണ്ട് പ്രത്യക്ഷമാകുന്നില്ല എന്ന ഫെർമിയുടെ പ്രഹേളികക്ക് ഈ സിദ്ധാന്തം സാധ്യമായ ഉത്തരം നൽകുന്നു.
പക്ഷെ സുപ്രസിദ്ധ ജ്യോതിശാസ്ത്രജ്ഞരായ ഫ്രാങ്ക് ഡ്രേക്ക് , കാൾ സാഗൻ എന്നിവരുടെ "സാധാരണത്വസിദ്ധാന്ത"ത്തിനു ഇതു എതിരാണ്.
ഈ സിദ്ധാന്ത പ്രകാരം ഭൂമിയിലെ ജീവന് അസാധാരണത്വം ഒന്നും ഇല്ല.
മാത്രമല്ല, മറ്റസംഖ്യം ലോകങ്ങളിൽ ഇതിനെ കണ്ടെത്താൻ സാധ്യതയുണ്ട്.
ജീവനുണ്ടാകാൻ സാധ്യമായ വിധത്തിൽ പ്രപഞ്ചത്തിന്റെ അടിസ്ഥാന നിയമങ്ങൾ വർത്തിക്കുന്നു എന്ന് ആന്ത്രോപിക് സിദ്ധാന്തം പ്രസ്താവിക്കുന്നു.
ഭൂമിയിലെ ജീവന് സഹായകരമായ എല്ലാ ഘടകങ്ങളും അതേ മാത്രയിൽ മറ്റൊരിടത്ത് നിലനിൽക്കാൻ സാധ്യതയില്ല എന്ന വാദത്തിലൂടെ അന്ത്രോപിക് സിദ്ധാന്തം അപൂർവ ഭൌമ സിദ്ധാന്തത്തെ സാധൂകരിക്കുന്നു.
ഹോട്ട് ഡോഗ് ബന്നിനുള്ളിൽ വയ്ക്കാൻ വേണ്ടിയാണ് സോസജുകൾ നീളത്തിൽ ഉണ്ടാക്കുന്നതെന്നും, ഞണ്ടുകൾക്കു ജീവിക്കാൻ വേണ്ടിയാണ് കപ്പലുകൾ നിർമ്മിക്കുന്നതെന്നും ഉള്ള പ്രസ്താവനയോട് തുല്യമാണ് നമ്മുടെ ജീവനു അനുയോജ്യമായ വിധത്തിൽ പ്രപഞ്ചം രൂപപ്പെട്ടിരിക്കുന്നു എന്നത് എന്ന് സ്റ്റീഫൻ ജയ്‌ ഗോൾഡ്‌ താരതമ്യപ്പെടുടിയിരിക്കുന്നു.
അവലംബം പുസ്തക സ്രോതസ്സുകൾ കേംബ്രിഡ്ജ് യൂണുവേഴ്സിറ്റി പ്രെസ്സ് പ്രസാധനം ചെയ്ത The International Journal of Astrobiology Archived 2008-07-25 at the Wayback Machine ,  എന്ന പുസ്തകം ഈ മേഖലയിൽ പ്രവർത്തിക്കുന്നവർക്ക് സഹായകരമാണ്.
മേരി ആൻ ലൈബർട്ട്, ഇങ്ക്.
പ്രസിദ്ധീകരിച്ച Astrobiology Archived 2004-08-31 at the Wayback Machine , എന്നതു, പ്രപഞ്ചത്തിലെ ജീവന്റെ ഉൽപ്പത്തിയേയും പരിണാമാത്തെയും  വിതരണത്തെയും കുറിച്ചുള്ള ഒരു സമഗ്ര  ലേഖനമാണ്.
{{ cite book }} : Unknown parameter | coauthors= ignored ( | author= suggested) ( help ) {{ cite book }} : Cite has empty unknown parameter: | coauthors= ( help ) {{ cite book }} : Cite has empty unknown parameter: | coauthors= ( help ) {{ cite book }} : Cite has empty unknown parameter: | coauthors= ( help ) {{ cite book }} : Unknown parameter | coauthors= ignored ( | author= suggested) ( help ) {{ cite book }} : Unknown parameter | coauthors= ignored ( | author= suggested) ( help ) പുറത്തേക്കുള്ള കണ്ണികൾ അന്താരാഷ്ട്ര ജ്യോതിശാസ്ത്ര സംഘടന നടത്തുന്ന കമ്മിഷൻ 51 - ജ്യോതിർജീവശാസ്ത്രം പദ്ധതിയുടെ ഔദ്യോഗിക വെബ്‌സൈറ്റ് ജ്യോതിർജീവശാസ്ത്രത്തിൽ പ്രഗൽഭനായ ന്യൂ സയന്റിസ്റ്റ് മാസികയിലെ ശാസ്ത്രജ്ഞൻ Archived 2007-12-25 at the Wayback Machine ഓസ്ട്രേലിയൻ സെന്റർ ഫോർ ആസ്ട്രോബയോളജി ആസ്ട്രോബയോളജി വെബ്‌സൈറ്റ് ആസ്ട്രോബയോളജി മാസിക നാസയുടെ ജ്യോതിർജീവശാസ്ത്ര ഇൻസ്റ്റിറ്റ്യൂട്ട് Archived 2006-08-15 at the Wayback Machine നാസ ജ്യോതിർജീവശാസ്ത്ര ഇൻസ്റ്റിറ്റ്യൂട്ടിന്റെ ഡയറക്ടർ ആയ ഡോ. കാൾ പിൽച്ചറുമായുള്ള അഭിമുഖം യൂറോപ്യൻ ആസ്ട്രോബയോളജി നെറ്റ്വർക്ക് അസോസിയേഷൻ(EANA) Archived 2018-10-15 at the Wayback Machine ജ്യോതിർരസതന്ത്രവും, ജീവോൽപ്പത്തിയും തമ്മിൽ ഉണ്ടായേക്കാവുന്ന ബന്ധങ്ങൾ Archived 2009-07-31 at the Wayback Machine ബഹിരാകാശത്തിന്റെ ആഴങ്ങളിൽ ജീവൻ ഉത്ഭവിച്ചു എന്നതിന് ശാസ്ത്രജ്ഞർ സൂചനകൾ കണ്ടെത്തി.
Archived 2013-02-20 at the Wayback Machine നക്ഷത്രങ്ങളും ആവാസ യോഗ്യമായ ഗ്രഹങ്ങളും നാസ- മാക്‌ക്വയർ സർവകലാശാല പിൽബറ വിദ്യാഭ്യാസ പദ്ധതി Archived 2012-11-27 at archive.today എവിടെയും ജീവന് വേണ്ട സാഹചര്യങ്ങൾ Archived 2006-07-18 at the Wayback Machine സ്നായഡ്-പരിണാമ ജീവശാസ്ത്ര൦ അടിസ്ഥാനമാക്കി മറ്റു ലോകങ്ങളിൽ ജീവിക്കാൻ സാധ്യതയുള്ള ജീവികളുടെ സാങ്കൽപ്പിക മാതൃകകൾ.
Archived 2013-06-13 at the Wayback Machine ആസ്ട്രോബയോളജി ലെക്ചർ കോഴ്സ് നെറ്റ്വർക്ക് Archived 2011-05-18 at the Wayback Machine ആസ്ട്രോബയോ.edu
സുധാകർ മംഗളോദയം ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Sudhakar_Mangalodayam
മലയാളത്തിലെ ഒരു നോവലിസ്റ്റായിരുന്നു സുധാകർ മംഗളോദയം.
ശരിയായ പേര് സുധാകരൻ പി. നായർ.
2020 ജൂലൈ 17-ന് 64-ാം വയസ്സിൽ പ്രായാധിക്യത്തെത്തുടർന്നുള്ള അസുഖത്തേത്തുടർന്ന് ഇദ്ദേഹം അന്തരിച്ചു.
ഭാര്യ: പരേതയായ ഉഷ.
ഏക മകൾ: ശ്രീവിദ്യ.
മരുമകൻ: ശ്രീജിത്ത്.
തൃശൂരിൽ ബിരുദവിദ്യാഭ്യാസ ശേഷം നാടക രംഗത്തേക്ക് കടന്ന അദ്ദേഹം തുടർന്ന് നടനായി.
നാടകരചനയിലൂടെയാണ് അദ്ദേഹം സാഹിത്യ രംഗത്ത് ചുവടുവയ്ക്കുന്നത്.
സാധാരണ മനുഷ്യരുടെ വിഹ്വലതകളേയും സ്വപ്‌നങ്ങളേയും കടും‌വർ‌ണങ്ങളിൽ‌ പരത്തിപ്പറഞ്ഞ്‌ ഹൃദയസ്പർ‌ശിയായി അവതരിപ്പിക്കുന്ന മുട്ടത്തുവർക്കിയുടെ നോവൽ രചനാരീതി പിന്തുടർന്ന് മലയാളവായനക്കാരിൽ‌ ചിര:പ്രതിഷ്‌ഠ നേടിയ വ്യക്തിയാണ് സുധാകർ‌ മംഗളോദയം.
പൈങ്കിളിസാഹിത്യമെന്ന് അധിക്ഷേപിച്ചുപോന്നിരുന്നുവെങ്കിൽക്കൂടി മലയാളത്തിൽ‌ ആൺ‌പെൺ ഭേദമില്ലാതെ പരക്കെ വായനക്കാരുണ്ടായിരുന്ന ഒരു പ്രസ്ഥാനമാണിത്.
മംഗളം , മലയാളമനോരമ ആഴ്‌ചപ്പതിപ്പുകളിലൂടെ  സുധാകർ മംഗളോദയത്തിന്റെ നിരവധി നോവലുകൾ‌ ഖണ്ഡശയായി പുറത്തുവന്നിട്ടുണ്ട്.
പുസ്തകരൂപത്തിൽ‌ പുറത്തുവന്നവയും നിരവധിയാണ്.
സുധാകർ പി. നായർ എന്ന പേരിൽ കോട്ടയം ജില്ലയിലെ വൈക്കത്തിനു സമീപമുള്ള വെള്ളൂരിൽ മുണ്ടുപറമ്പിൽ വീട്ടിൽ പരമേശ്വരൻ നായരുടെയും ജനകിയമ്മയുടെയും മകനായി 1956 ജനുവരി 14 ന്  ജനിച്ചു.
കാഞ്ഞിരമറ്റം സെന്റ് ഇഗ്നേഷ്യസ് സ്കൂളിലും ഒറ്റപ്പാലം എൻ.എസ്.എസ്. കോളജിലുമായിരുന്നു വിദ്യാഭ്യാസം.
ഒറ്റപ്പാലത്ത് ബിരുദ പഠന കാലത്താണ് സാഹിത്യത്തിലെ വള്ളുവനാടൻ ഭാഷ സുധാകർ മംഗളോദയത്തിനു സ്വായത്തമായത്.
നോവൽ രചനയിലേയ്ക്ക് തിരിയുന്നതിനുമുമ്പ് സുധാകർ പി. നായർ എന്ന പേരിൽ റേഡിയോ നാടകങ്ങൾ എഴുതിയിരുന്നു.
പ്രതിവാര മാസികകളിൽ പ്രസിദ്ധികരിക്കപ്പെട്ട നോവലുകളിലൂടെയാണ് അദ്ദേഹം ജനമനസുകൾ കീഴടക്കിയത്.
1980 കളിലും 1990 കളിലും കോട്ടയം കേന്ദ്രീകരിച്ച് പ്രസിദ്ധീകിരിച്ചിരുന്ന പ്രതിവാര മാസികകളിൽ അദ്ദേഹത്തിന്റെ നോവലുകൾ ഖണ്ഡശ്ശയായി അച്ചടിച്ചുവന്നിരുന്നു.
സുധാകർ മംഗളോദയം എഴുതിയ നോവൽ ആദ്യമായി പുസ്തകരൂപത്തിൽ എത്തിയത് വയലിൻ ബുക്സ് പ്രസിദ്ധീകരിച്ച ഇവൾ നിമ്മി ഞാൻ ദേവി എന്ന നോവലായിരുന്നു.
ഏതാനും റേഡിയോ നാടകങ്ങളും രചിച്ചിട്ടുള്ള അദ്ദേഹത്തിന്റെ ആദ്യകാല രചനകൾ ടെലിവിഷൻ പരമ്പരകളുടെ പ്രേക്ഷകരെയും ആകർഷിച്ചിരുന്നു.
പിറവം റോഡ് റെയിൽ‌വേ സ്റ്റേഷനും വെള്ളൂരിലെ ഹിന്ദുസ്ഥാൻ ന്യൂസ്‌പ്രിന്റ് ഫാക്ടറിയ്ക്കും ഇടയിലുള്ള പ്രദേശങ്ങൾ അദ്ദേഹത്തിന്റെ പല നോവലുകളുടേയും പശ്ചാത്തലമായിരുന്നു.
പി. പത്മരാജന്റെ സംവിധാനത്തിൽ മമ്മൂട്ടി , മോഹൻലാൽ , റഹ്മാൻ എന്നിവർ പ്രധാന കഥാപാത്രങ്ങളെ അവതരിപ്പിച്ച കരിയിലക്കാറ്റുപോലെ എന്ന സിനിമയുടെ കഥ അദ്ദേഹത്തിന്റെ ശിശിരത്തിൽ ഒരു പ്രഭാതം എന്ന റേഡിയോ നാടകമാണ്.
നന്ദിനി ഓപ്പോൾ എന്ന സിനിമയ്ക്ക് സംഭാഷണവും, പി. ചന്ദ്രകുമാർ സംവിധാനം ചെയ്ത ‘ ഞാൻ ഏകനാണ് ’ എന്ന സിനിമയുടെ തിരക്കഥയും എഴുതിയിരുന്നു.
വാവ എന്ന ടെലിവിഷൻ പരമ്പര സംവിധാനം ചെയ്തിട്ടുണ്ട്.
2020 ജൂലൈ 17-ന് പ്രായാധിക്യത്തെത്തുടർന്നുള്ള അസുഖത്തേത്തുടർന്ന് സുധാകർ മംഗളോദയം അന്തരിച്ചു.
കോട്ടയം വെള്ളൂരിലെ വീട്ടിലായിരുന്നു അദ്ദേഹത്തിന്റെ അന്ത്യം.
മരണസമയത്ത് അദ്ദേഹത്തിന് 64 വയസുണ്ടായിരുന്നു.
പ്രധാന കൃതികൾ ചിറ്റ പാദസരം അവൾ വെളുത്ത ചെമ്പരത്തി ഈറൻ നിലാവ് ചാരുലത സൗന്ദര്യപൂജ നന്ദിനി ഓപ്പോൾ വാസ്തുബലി ശ്യാമ ഇവൾ നന്ദനയുടെ മകൾ ഗാഥ കുങ്കുമപ്പൊട്ട് തവ വിരഹേ...
നീല നിലാവ് പത്നി താരാട്ട് ഓട്ടുവള കമല ചുറ്റുവിളക്ക് താലി (തൂലികാനാമം, ജി.ഉഷ) നിറമാല താമര ചാരുലത ഗൃഹപ്രവേശം സൂര്യനെ സ്‌നേഹിച്ച താമര നീലക്കടമ്പ് തുലാഭാരം കുടുംബം സുമംഗലി തലാഖ് കൃഷ്ണതുളസി ഹംസതടാകം വേനൽവീട് ചാമരം ഒരു ശിശിര രാവിൽ ഒറ്റക്കൊലുസ് പച്ചക്കുതിര കാവടിച്ചിന്ത് ചുവപ്പു കൂടാരങ്ങൾ പൂമഞ്ചം മുടിയേറ്റ് പാഞ്ചാലി സ്വന്തം രാധ പദവിന്യാസം പ്രണാമം അൾത്താര ഒരു പൂവിന്റെ മോഹം വെള്ളിത്തിര കിളിവാതിൽ പെൺമക്കൾ പ്രിയേ ചാരുശീലേ സുവർണയുടെ ഭർത്താവ് ഞങ്ങൾ സുഖമായിരിക്കുന്നു സ്നേഹം കുങ്കുമരേഖ തപ്പോ തപ്പോ തപ്പാണി ചിമിഴ് ശിശിരം പൊഴിച്ച ഇലകൾ പുഴപോലൊരു ജീവിതം വേളി നിലാവ് പെയ്യുന്ന നേരം വിളക്കുവെച്ച സമയം സാഗരം സ്വർണ്ണച്ചാമരം മറുപടി അലൈ പായുതേ പെൺ ചൊല്ല് സ്നേഹ സാഗരം ഹംസതടാകം വേനൽവീട് മുറപ്പെണ്ണ് കൂടപ്പിറപ്പ് മൗനസരോവരം നാമം ജപിക്കുന്ന വീട് സഫലം അമ്മ കനകച്ചിലങ്ക സുഖവാസമന്ദിരം കാന്തവിളക്ക് രാമപുരത്തിൻറെ കഥ നോക്കൂ ഇവിടെ ഞാൻ തനിച്ചാണ് നിർമ്മല ശ്രീരാമചക്രം മയൂരനൃത്തം കറുത്ത മൂക്കുത്തി എൽസ ലോറൻസിന്റെ മകൾ (പുസ്തകരൂപം: ലിലിയൻ) ദാവണി (മംഗളം വാരിക) ഏഴിൽ ചൊവ്വ (തൂലികാനാമം: സോമജാ നമ്പൂതിരി) കൂടപ്പിറപ്പ് (തൂലികാനാമം: സോമജാ നമ്പൂതിരി) മൂന്ന് ഒരു നല്ല സംഖ്യയല്ല (തൂലികാനാമം: ജി. ഉഷ) ലക്ഷ്മീ കല്യാണം (ജി. ഉഷ) ഏതു ചോരയിൽ ഈ കഥയെഴുതും നീലവിരിയിട്ട ജാലകം നീലനിലാവ് മേഘജാലകം സുഹ്റാബീവി മൂന്നാം അധ്യായം (തലാഖ് എന്ന പേരിൽ പുസ്തകം) ചമയം അറിയാതെ അറിയാതെ ഞാൻ അന്നൊരു ഞായറാഴ്ചയിൽ കെടാവിളക്ക് എന്നെ മറന്നോ, സീതയെ (ജി. ഉഷ) കുറുമൊഴി (രാഷ്ട്രദീപിക ആഴ്ച്ചപ്പതിപ്പിൽ) സീതയും രാധയും (പുസ്തകരൂപം: തില്ലാന) ശംഖ് യാഗം സഹധർമ്മിണി വർണ്ണഞൊറികൾ വസന്തോത്സവം (തൂലികാനാമം: ജി. ഉഷ) കാറ്റിലെ പഞ്ഞിപൂക്കൾ (തൂലികാനാമം: ജി. ഉഷ) താരാട്ട് (തുലികാനാമം: ജി. ഉഷ) നിലാത്തിരി (ജി. ഉഷ) കുടുംബം (ജി. ഉഷ) നീലക്കടമ്പ് (ജി. ഉഷ) മഞ്ഞമന്ദാരം (സഖി വാരികയിൽ) ഇവിടെല്ലാം സുഖകരം (ഹരിതം ബുക്സ്) എന്തപരാധം ചെയ്തു ഞാൻ?
(അമ്മവീട് എന്ന പേരിൽ പുസ്തകം) തുരുത്ത് (നോവലൈറ്റ്) ഏതോ സന്ധ്യയിൽ ഏതോ ഇടവഴിയിൽ പെൺചോല്ല് മൺചെരാത് സിനിമകൾ വർഷം പേര് തിരക്കഥ കഥ സംഭാഷണം സംവിധായകൻ 1982 ഞാൻ ഏകനാണ് Yes Yes Yes പി.ചന്ദ്രകുമാർ 1985 വസന്തസേന No Yes No കെ. വിജയൻ 1986 കരിയിലക്കാറ്റുപോലെ No Yes No പി. പത്മരാജൻ 1994 നന്ദിനി ഓപ്പോൾ No Yes No മോഹൻ കുപ്ലേരി 1996 മയൂര നൃത്തം No Yes Yes വിജയകൃഷ്ണൻ 1997 കളിയൂഞ്ഞാൽ No Yes No പി അനിൽ,
ബാബു നാരായണൻ പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് സുധാകർ മംഗളോദയം അവലംബം ↑ ↑ ↑ ↑ {{ cite web }} :  CS1 maint: unrecognized language ( link ) ↑ ↑ http://www.amazon.com/Velutta-cemparatti-Noval-Sudhakar-Mangalodayam/dp/8124002533/ref=sr_1_2?ie=UTF8 s=books qid=1254334201 sr=8-2
കമലാ ഗോവിന്ദ് ഈ ജീവിച്ചിരിക്കുന്ന വ്യക്തിയുടെ ജീവചരിത്ര ലേഖനത്തിൽ പരിശോധനായോഗ്യതയുള്ള അവലംബങ്ങളോ ഉറവിടങ്ങളോ ഉൾപ്പെടുന്നില്ല .
Find sources: "കമലാ ഗോവിന്ദ്" – news · newspapers · books · scholar · JSTOR ( 2025 ജനുവരി ) ( Learn how and when to remove this message )
ജനപ്രിയ നോവലുകളുടെ രചനയിലൂടെ ശ്രദ്ധേയയായ ഒരു മലയാള സാഹിത്യകാരിയാണ് കമലാ ഗോവിന്ദ് (ജനനം: 1965).
വിവിധ ആനുകാലികങ്ങളിലായി എൺപതോളം നോവലുകൾ എഴുതിയിട്ടുണ്ട്.
ഗിരിജ ശങ്കർ എന്ന തൂലികാ നാമത്തിലും എഴുതിയിട്ടുണ്ട്.
മുപ്പത്തിയഞ്ചിൽപരം നോവലുകൾ പുസ്തകരൂപത്തിൽ പ്രകാശനം ചെയ്യപ്പെട്ടു.
മംഗളം വാരികയിൽ പ്രസിദ്ധീകരിച്ചിരുന്ന തിരകൾ (1984), വിട പറയാൻ മാത്രം (1988) എന്നീ നോവലുകൾ സിനിമയായിട്ടുണ്ട്.
1955 ൽ കോട്ടയത്ത് സരോജിനി, ഗോവിന്ദനാശാരി എന്നിവരുടെ മകളായി ജനിച്ചു.
ഹൈസ്കൂൾ, നാട്ടകം ഗവ.
പോളിടെക്‌നിക് കോളേജ് എന്നിവിടങ്ങളിലാണ് പഠനം നടത്തിയത്.
പൊതുമരാമത്തു വകുപ്പിൽ ജോലി ചെയ്യുന്ന കാലത്ത് സാഹിത്യ രചനയിലേയ്ക്കു തിരിഞ്ഞു.
1982 ൽ മംഗളം വാരികയിൽ “തിരകൾ” എന്ന നോവൽ പ്രസിദ്ധീകരിച്ചുകൊണ്ട് സാഹിത്യരംഗ പ്രവേശനം.
വിവിധ ആനുകാലികങ്ങളിലായി എൺപതിലധികം നോവലുകൾ പ്രസിദ്ധീകരിച്ചു കഴിഞ്ഞു.
മുപ്പത്തിയഞ്ചിൽപരം നോവലുകൾ ഇതിനകം പുസ്തകരൂപത്തിൽ വരികയുണ്ടായി.
രണ്ടെണ്ണം തമിഴിലേയ്ക്കും പതിനഞ്ചെണ്ണം കന്നടയിലേക്കും പരിഭാഷപ്പെടുത്തി.
രണ്ടു നോവലുകൾ സിനിമയായിട്ടുണ്ട്.
പത്ത് നോവലുകൾ ടെലിവിഷൻ സീരിയലുകളായി.
പ്രധാന കൃതികൾ തിരകൾ പവിത്ര ജയിലിലാണ് പ്രദക്ഷിണം വൈശാഖ സന്ധ്യകൾ തൂവൽകൊട്ടാരം ഞാൻ ഉണ്ണിവർമ്മ അർപ്പിതം ഓർക്കാൻ ഒരുപിടി ഓർമ്മകൾ ഒരു പകലിന്റെ പ്രയാണം അപൂർണശ്രുതി വസുന്ധരാ മെഡിക്കൽസ് നീയെന്റെ ജീവനാണോമനേ ഒടുവിൽ സെലീന പറഞ്ഞു തൂക്കുമഞ്ചം രമ്യകം മുൾമുനകൾ ഒരു പൂവ് ഏതോ ചില്ലയിൽ എന്റെ ഇണക്കുരുവി വരൂ രാജകുമാരാ കാണാതിരുന്നെങ്കിൽ വിവാഹപ്പിറ്റേന്ന് ബന്ധനങ്ങളേ വിട എന്നോമൽപ്പൂവേ സൂര്യനു താഴെ ഒരാൾ കാമദ അമല നീ വന്ന നാൾ ജലരേഖ സ്‌നേഹം രാശി എതിരേ വീട്ടിൽ ഒരു കുട്ടി സ്‌നേഹതീർത്ഥം ശരമഞ്ചൽ സൂസന്ന ചിറകില്ലാപ്പക്ഷി ഓമം സഹനം പുറകോട്ടൊഴുകാതെ അനുയാത്ര വൈഗ ഐ.പി.എസ്. കൊലുസ് അനിയത്തീ നിനക്കായി അച്ഛന്റെ മക്കൾ വസുന്ധര അഥീന നിനക്കായ് പെറ്റമ്മ അമ്മയ്ക്കായ് സെയിൽസ് ഗേൾ കുപ്പിവളകൾ മഷിത്തൂവൽ സ്നേഹദൂരത്തൊരു കാത്തിരിപ്പ് സീതേ, നീ കരയരുത് സ്വർണ്ണക്കൂട് നിൽക്കൂ ഒന്നു പറയട്ടെ എന്നും കാത്തിരുന്നു സ്നേഹദൂരം മൺചെരാത് വിരൽത്തുമ്പത്ത് തുമ്പപ്പൂവ് കൈതപ്പൂവ് കാത്തിരിക്കുന്നു സഹയാത്രിക ആലിലച്ചാർത്ത് നൊമ്പരപ്പൂവ് സിന്ദൂരം നീതിപീഠത്തിന് പഴുതുണ്ടോ?
(പുസ്തകരൂപം തൂക്കുമരം) സമരേഖ ഒന്നാമത്തെ സ്ത്രീ ഭർത്താവ് പത്മവ്യൂഹത്തിൽ ഒരു സീത അവലംബം
കോട്ടയം പുഷ്പനാഥ് ഇംഗ്ലീഷ് വിലാസം https://ml.wikipedia.org/wiki/Kottayam_Pushpanath
മലയാളത്തിലെ പ്രമുഖ ജനപ്രിയ സാഹിത്യകാരനായിരുന്നു പുഷ്പനാഥൻ പിള്ള അഥവാ സി ജി സക്കറിയ (ജനനം: 1938, മരണം: മേയ് 2, 2018).
കോട്ടയം പുഷ്പനാഥ് എന്ന തൂലികാനാമത്തിലുടെയാണ് ഇദ്ദേഹം അറിയപ്പെടുന്നത്..
അപസർപ്പകനോവലുകളിലൂടെയാണ് ഇദ്ദേഹം പ്രശസ്തനായത്.
മനോരാജ്യം ആഴ്ച്ചപ്പതിപ്പിലൂടെ പ്രസിദ്ധീകരിച്ച ചുവന്ന മനുഷ്യൻ എന്ന നോവലാണ് ഇദ്ദേഹത്തിന്റെ ആദ്യ കൃതി.
ഇവയിൽ ഏറെയും പുസ്തകരൂപത്തിൽ പുറത്തു വന്നവയാണെങ്കിലും ചിലതെല്ലാം വാരികകളിൽ പരമ്പരയായി പ്രസിദ്ധീകരിക്കപ്പെട്ടവയാണ്.
യൂറോപ്യൻ പാശ്ചാത്തലമാണ് കൂടുതൽ രചനകൾക്കും നൽകിയിട്ടുള്ളത്.
ഒരു സ്വകാര്യ കുറ്റാന്വേഷകനായ ഡിറ്റക്റ്റീവ് മാർക്സിനെ കേന്ദ്ര കഥാപാത്രമാക്കിയാണ് ആ പശ്ചാത്തലത്തിലുള്ള ഭൂരിഭാഗം കൃതികളും രചിച്ചിട്ടുള്ളത്.
"കോട്ടിന്റെ പോക്കറ്റിൽ കയ്യിട്ട് സിഗാർ ലൈറ്റർ എടുത്തു ഡിറ്റക്ടീവ് മാർക്സിൻ ഒരു ഹാഫ് എ കോറോണയ്ക്ക് തീ കൊളുത്തി."
എന്ന വാചകം വളരെ പ്രസിദ്ധമാണ്.
ഇന്ത്യൻ സാഹചര്യങ്ങൾ പശ്ചാത്തലമാക്കി രചിച്ച ഭൂരിഭാഗം നോവലുകളിലും  ഡിറ്റക്ടീവ് പുഷ്പരാജ് ആയിരുന്നു പ്രധാന കഥാപാത്രം.
സാധാരണക്കാരായ വായനക്കാരെ ആകർഷിക്കുന്ന തരത്തിലുള്ള വാചകങ്ങളാണ് കോട്ടയം പുഷ്പനാഥ് നോവലുകളുടെ പ്രത്യേകത.
എല്ലാത്തരം ആളുകളും വായിക്കുകയെന്ന ഉദ്ദേശത്തോടെ നോവൽ എഴുതിയിരുന്നത് കൊണ്ട് ആർക്കും എളുപ്പം മനസ്സിലാവുന്ന തരത്തിലുള്ളതായിരുന്നു നോവലിൻ്റെ ഘടനയും ഭാഷയും.
നോവലുകൾ വായിച്ചു തുടങ്ങുന്നവർക്കും ആഴ്ചപ്പതിപ്പുകളുടെ വരിക്കാർക്കും കോട്ടയം പുഷ്പനാഥ് നോവലുകൾ പ്രസിദ്ധീകരണകാലത്ത് പ്രിയപ്പെട്ടതായിരുന്നു.
എഴുത്തുകാരനൊപ്പംതന്നെ കഥാപാത്രങ്ങൾക്കും ആരാധകരുണ്ടായി എന്നതാണ് പ്രത്യേകതയുള്ള ഒരു  കാര്യം.
അക്കാലത്ത് മാർക്സിനും പുഷ്പരാജും വായനക്കാരുടെ ഇഷ്ടവും ആവേശവുമായിരുന്ന കഥാപാത്രങ്ങളാണ്.
ബ്രാം സ്റ്റോക്കറുടെ ലോകപ്രശസ്ത ഹൊറർ നോവലായ ഡ്രാക്കുളയും ആർതർ കോനൻ ഡോയലിന്റെ ദി ഹൗണ്ട് ഓഫ് ദി ബാസ്കർവില്ലസും കോട്ടയം പുഷ്പനാഥ് മലയാളത്തിലേക്ക് വിവർത്തനം ചെയ്തിട്ടുണ്ട്.
മൂന്നൂറോളം കൃതികൾ രചിച്ച അദ്ദേഹത്തിന്റെ രചനകളിൽ പലതും തമിഴ്, തെലുങ്ക്, കന്നഡ എന്നീ ഭാഷകളിലേക്ക് തർജ്ജമ ചെയ്തിട്ടുണ്ട്.
ബ്രഹ്മരക്ഷസ്, ചുവന്ന അങ്കി എന്നീ നോവലുകൾ സിനിമയായിട്ടുണ്ട്.
2018 മേയ് 2 നു ബുധനാഴ്ച വാർധക്യസഹജമായ രോഗങ്ങളാൽ കോട്ടയത്തെ സ്വവസതിയിൽ വച്ച്  കോട്ടയം പുഷ്പനാഥ് അന്തരിച്ചു.
മൃതദേഹം ചാലുകുന്ന് സിഎസ്‌ഐ പള്ളി സെമിത്തേരിയിൽ സംസ്കരിച്ചു.
കോട്ടയം തീവണ്ടിനിലയത്തിനു സമീപം കണിയാംകുളം സത്യനേശന്റെയും അദ്ധ്യാപിക റെയ്ചലിന്റെയും മകനായി 1937 മെയ് 14 നാണ് പുഷ്പനാഥ് ജനിച്ചത്.
കോട്ടയം എംടി സെമിനാരി സ്‌കൂളിലായിരുന്നു പ്രാഥമിക വിദ്യാഭ്യാസം.
കോട്ടയത്തെ കേംബ്രിഡ്ജ് നിക്കോൾസൺ ഇൻസ്റ്റിറ്റ്യൂട്ടിൽ (സി എൻ ഐ) നിന്ന് ടി.ടി സി പഠനത്തിനുശേഷം നാട്ടകം, ആർപ്പൂക്കര, കാരാപ്പുഴ സർക്കാർ വിദ്യാലയങ്ങളിൽ അദ്ധ്യാപകനായിരുന്നു.
കേരളാ യൂണിവേഴ്‌സിറ്റിയിൽ നിന്ന് ചരിത്രത്തിൽ ബിരുദം നേടിയ ശേഷം ചരിത്രാധ്യാപകനായി ജോലി ചെയ്തിരുന്ന പുഷ്പരാജൻ പിള്ള അപസർപ്പക, മാന്ത്രിക നോവലുകളിലൂടെയാണ്  എഴുപതുകളുടെയും എൺപതുകളുടെയും പ്രിയപ്പെട്ട എഴുത്തുകാരനായി മാറിയത്.
1972ൽ ചരിത്രത്തിൽ ബിരുദമെടുത്തു വിരമിച്ച ശേഷം സാഹിത്യ രചന തുടർന്നുവന്നു.
നിരവധി കൃതികൾ ഇദ്ദേഹം രചിച്ചിട്ടുണ്ട്.
മറിയാമ്മയാണ് ഭാര്യ.
പരേതനായ സ്റ്റിൽ ഫോട്ടോഗ്രാഫർ സലിം പുഷ്പനാഥ്, സീനു,ജെമി എന്നിവരാണ് മക്കൾ.
മുന്നൂറ്റമ്പതോളം  നോവലുകൾ ഇദ്ദേഹം എഴുതിയിട്ടുണ്ട്.
പല കൃതികൾക്കും റീപ്രിന്റ് ഉണ്ടായിട്ടുണ്ട്.
തമിഴ്, തെലുങ്ക്, കന്നഡ എന്നീ ഭാഷകളിലേയ്ക്ക് പല നോവലുകളും തർജ്ജമ ചെയ്തിട്ടുണ്ട്.
ബ്രഹ്മരക്ഷസ്സ്, ചുവന്ന അങ്കി എന്നീ കൃതികൾ ചലച്ചിത്രമാക്കപ്പെട്ടിട്ടുണ്ട്.
പുഷ്പനാഥിന്റെ എല്ലാ സൃഷ്ടികളുടെയും റോയൽറ്റി, കോട്ടയം പുഷ്പനാഥ് പബ്ലിക്കേഷൻസിന്റെ നിലവിലെ സാരഥിയായ അദ്ദേഹത്തിന്റെ കൊച്ചുമകൻ രായൺ പുഷ്പനാഥിനാണുള്ളത്.
ചുവന്ന മനുഷ്യൻ കർദ്ദിനാളിന്റെ മരണം നെപ്പോളിയന്റെ പ്രതിമ യക്ഷിയമ്പലം രാജ്കോട്ടിലെ നിധി ലണ്ടൻ കൊട്ടാരത്തിലെ രഹസ്യങ്ങൾ ദി ബ്ലെയ്ഡ് ബ്രഹ്മരക്ഷസ്സ് ടൊർണാഡോ ഗന്ധർവ്വയാമം ദേവയക്ഷി ദി മർഡർ നീലക്കണ്ണുകൾ ട്രിപ്പിൾ എക്സ് സിംഹം മന്ത്രമോഹിനി മോണാലിസയുടെ ഘാതകൻ തുരങ്കത്തിലെ സുന്ദരി ഭീകരമനുഷ്യൻ ഓവർ ബ്രിഡ്ജ് നാഗച്ചിലങ്ക നാഗമാണിക്യം മർഡർ ഗാങ്ങ് ഡെവിൾ ഡ്രാക്കുളക്കോട്ട നിഴലില്ലാത്ത മനുഷ്യൻ ലേഡീസ് ഹോസ്റ്റലിലെ ഭീകരൻ ടെലിഫോണിൽ തൊടരുത് റെഡ് റോബ് ഡയൽ 0003 ഡെവിൾസ് കോർണർ ഡൈനോസറസ് പാരലൽ റോഡ് ലെവൽ ക്രോസ് ഡ്രാക്കുളയുടെ അങ്കി ഹിറ്റ്ലറുടെ തലയോട് സന്ധ്യാരാഗം തിമൂറിന്റെ തലയോട് സർപ്പക്കാവിൽ പ്രേതം പേടകം ജന്തു ഡ്രാക്കുള ഏഷ്യയിൽ ബർമുഡ ട്രയാംഗിൾ മരണം പതിയിരിക്കുന്ന താഴ്വര ലൂസിഫർ ദേവദൂതിക ഫറവോന്റെ മരണമുറി ഫ്ലൈയിങ് സോസർ പ്ലൂട്ടോയുടെ കൊട്ടാരം ഹിറ്റ്‌ലർ വീണ്ടും വരുന്നു ദി മർഡർ മരണമില്ലാത്തവൻ ഒളിമ്പസ്സിലെ രക്തരക്ഷസ്സ് ചോരയ്ക്ക് ചോര താണ്ഡവം സൂക്ഷിക്കുക അവൻ പിന്നിലുണ്ട് ഡെത്ത് റെയ്‌സ് ഡയമണ്ട് ഗേൾ പ്രൊജെക്ട് 90 ഡത്ത് സർക്കിൾ രുദ്ര താണ്ഡവം കമ്പ്യൂട്ടർ ഗേൾ \ രാജ്‌കോട്ടിലെ നിധി ഡെവിൾസ് ഐലന്റ് ഡിറ്റക്ടീവ് മാർക്സിനും ഭീകരസത്വവും ദേവഗന്ധർവൻ ഡ്രാക്കുളയുടെ നിഴലിൽ അവൻ വരുന്നു ഡ്രാക്കുളയുടെ മകൾ ഡ്രാക്കുള ഉണരുന്നു നാലാം വളവിലെ നാഗസുന്ദരി മത്സ്യമനുഷ്യൻ പടകാളിമുറ്റം സൂര്യരഥം ഡ്രാക്കുളയുടെ രക്തം പിശാചിന്റെ രക്തം ഡ്രഗ്‌സ് തൈമൂറിൻറെ തലയോട് സി. ബി. ഐ റിട്ടേൺ ഓഫ് ഡ്രാക്കുള ലൂസിഫറുടെ മകൻ ജരാസന്ധൻ കാർട്രിജ് നീലരക്തം യുവതികളെ വിൽക്കുന്ന കൊലയാളി ദി ബോംബ് രഹസ്യം ഗരുഡൻ ബ്ലാക്ക് ഡ്രാഗൺ ഡെഡ് ലോക്ക് 50 ലക്ഷം ചുവന്ന നീരാളി ഹോം നഴ്‌സിന്റെ മരണം റിവഞ്ച് ആറുവിരൽ കഴുകൻ കിങ് കോബ്രാ ആൾമാറാട്ടം രാത്രിയിൽ വരുന്ന അതിഥി രാജസ്ഥാനിലെ കൊലപാതകം ദി ഡെവിൾസ് മർഡർ ഗാങ് ഡഡ്‌ലി ഹാർട്ട് പിശാചിൻറെ കോട്ട ബംഗ്ലാവ് വിൽക്കാനുണ്ട് ചുവന്ന അങ്കി യക്ഷിമന മരണഗോളം ലേഡീസ് ഹോസ്റ്റലിലെ മരണം കഴുകൻറെ നിഴൽ അപ്സരസ്സ് ദി ജീപ്പ് ഡിറ്റക്ടീവ് മാർക്സിൻ തിരമാലകൾ അണയാത്ത തീരങ്ങൾ ഒരു താരത്തിൻറെ രഹസ്യം അഗ്നി മഫിയ സീക്രട്ട് ദുർഗ്ഗാക്ഷേത്രം സ്കൈ ലാബ് ഗില്ലറ്റിൻ പാഞ്ചാലി ഡെത്ത് ഹൌസ് രക്തംപുരണ്ട രാത്രികൾ വാർഡ് നമ്പർ 9 ഓപ്പറേഷൻ സ്പെയ്സ് റോക്കറ്റ് ഡ്രാക്കുള ബ്രസീലിൽ കടൽകഴുകൻ അഗ്നിമനുഷ്യൻ ബെർമുഡ ട്രയാംഗിൾ കരിനാഗം മരണമാളിക അഡ്വക്കേറ്റ് അറസ്റ്റിൽ ഡെവിൾസ് ട്രാപ്പ് ദ ബ്ലെയ്ഡ് മോഹജ്വാലകൾ ദേവകിടീച്ചർ രണ്ടാമതൊരാൾ പ്രതികാരദാഹി ചുവന്ന നക്ഷത്രം ചുവന്ന കൈകൾ അഗ്നിപേടകം സൂര്യ സംഹാരം രാജേന്ദ്രൻ കൊലക്കേസ് ഡെത്ത് സർക്കിൾ പോലീസ് ജീപ്പ് (1986, പൗരദ്ധ്വനി വാരികയിൽ) ഡിറ്റക്റ്റീവ് മാർക്സിനും ഭീകരസത്വവും മോഹജ്വാലകൾ മരണമാളിക വീണ്ടും ഗായത്രി പ്രസവവാർഡ് സാത്താൻ ഉറങ്ങുന്നില്ല എഴുന്നള്ളത്ത് അവലംബം പുറത്തേക്കുള്ള കണ്ണികൾ പുഴ.
കോം താൾ Archived 2007-08-18 at the Wayback Machine ഡിറ്റക്റ്റീവ് പുഷ്പനാഥ് സ്പീക്കിങ്ങ് - ദേശാഭിമാനി വാരാന്തപ്പതിപ്പ് https://www.facebook.com/kottayampushpanath.official
മാത്യു മറ്റം ഇംഗ്ലീഷ് വിലാസം https://ml.wikipedia.org/wiki/Mathew_Mattam
മലയാള സാഹിത്യത്തിലെ പ്രമുഖനായ ഒരു ജനപ്രിയസാഹിത്യകാരനായിരുന്നു മാത്യു മറ്റം .
270-ലേറെ നോവലുകൾ എഴുതിയിട്ടുണ്ട്.
കോട്ടയം ജില്ലയിലെ എരുമേലി പമ്പാവാലി സ്വദേശിയായ മാത്യു ഹൈസ്കൂൾ പഠന കാലയളവിൽ കഥകളെഴുതി പുസ്തകമാക്കിയിരുന്നു.
പിന്നീട് നോവൽ സാഹിത്യത്തിലേക്ക് തിരിഞ്ഞ മാത്യു മനോരമയും മംഗളവും അടക്കം ഒരേസമയം 13 വാരികകളിൽ വരെ നോവലുകളെഴുതിയിട്ടുണ്ട്.
കുടിയേറ്റ കർഷകരുടെയും പാർശ്വവൽകൃത ജനതയുടെയും പ്രശ്നങ്ങൾ ലളിതമായ ഭാഷയിലൂടെ അവതരിപ്പിച്ചപ്പോൾ മാത്യു മറ്റം ആരാധകരേറെയുള്ള നോവലിസ്റ്റായി മാറി.
മംഗളം വാരികയിൽ 1970കളുടെ അവസാനം പ്രസിദ്ധീകരിച്ച കൊലപാതകം ഇതിവൃത്തമായ ‘കരിമ്പ്’ എന്ന നോവലിലൂടെയാണ് അദ്ദേഹം പ്രശസ്തനാകുന്നത്.
ഹൗവ ബീച്ച്, ലക്ഷംവീട്, മേയ്ദിനം, അഞ്ചുസുന്ദരികൾ, ആലിപ്പഴം, ദൈവം ഉറങ്ങിയിട്ടില്ല, പ്രഫസറുടെ മകൾ, തുടങ്ങിയവയാണ് മറ്റ് പ്രധാന രചനകൾ.
കരിമ്പ്, മേയ്ദിനം എന്നീ നോവലുകൾ സിനിമയായി.
ആലിപ്പഴം ടി.വി. പരമ്പരയായി.
പ്രമേഹ രോഗിയായിരുന്ന പ്രമേഹരോഗിയായിരുന്ന മാത്യു മറ്റം 2016 മെയ് 29-ന്  65-ആം വയസ്സിൽ ഹൃദയാഘാതത്തെ തുടർന്ന് അന്തരിച്ചു.
കോട്ടയം ജില്ലയിലെ കാഞ്ഞിരപ്പള്ളി സെന്റ് ഡോമിനിക്സ് കോളേജിൽ പഠിച്ചുകൊണ്ടിരുന്ന സമയത്ത് സഹപാഠിയായിരുന്ന വത്സമ്മയുമായി പ്രണയത്തിലാവുകയും അവരെ വിവാഹം കഴിയ്ക്കുകയും ചെയ്തു.
വ്യത്യസ്ത മതത്തിൽപ്പെട്ടവരായതുകൊണ്ട് എതിർപ്പുകൾ നേരിടേണ്ടിവന്നതിനാൽ അവർ ഒന്നിച്ചുള്ള ജീവിതമാരംഭിച്ചപ്പോൾ സാമ്പത്തികമായി ബുദ്ധിമുട്ടിലായി.
ജീവിയ്ക്കുവാനുള്ള പണമുണ്ടാക്കാൻ വേണ്ടിയാണ് ആദ്യകാലത്ത് മാത്യു മറ്റം നോവലുകൾ എഴുതി തുടങ്ങിയത്.
ദമ്പതികൾക്ക് കിഷോർ, എമിലി എന്നീ രണ്ടു കുട്ടികളുണ്ട്.
പ്രധാന കൃതികൾ ഹൗവ ബീച്ച് ലക്ഷംവീട് അഞ്ചുസുന്ദരികൾ മഴവില്ല് കരിമ്പ് മേയ്ദിനം ആലിപ്പഴം വീണ്ടും വസന്തം നിശാഗന്ധി ഒൻപതാം പ്രമാണം കൈ വിഷം മണവാട്ടി ദൈവം ഉറങ്ങിയിട്ടില്ല തടങ്കൽപ്പാളയം പോലീസുകാരന്റെ മകൾ പ്രൊഫസറുടെ മകൾ റൊട്ടി രാത്രിയിൽ വിശുദ്ധരില്ല കാന്താരി ചീഫ് ജസ്റ്റീസ് ചെല്ലക്കിളി രമണൻ താലപ്പൊലി താലി ഇണതേടും യാമങ്ങൾ ജവഹർ കോളനി കഞ്ചാവ് സൂര്യനെല്ലി ആറാം വാർഡ് കൈവിഷം അഞ്ചുസുന്ദരികൾ ചേക്കുമരം ചീഫ് ജസ്റ്റീസ് ചെല്ലക്കിളി ലോകാവസാനം ഐലന്റ് എക്സപ്രസ് സിദ്ധൻ ലോറൻസിന്റെ കാമുകി ചേരി കട്ടപ്പനയിലെ ദാദ തേക്കടി ഫാസ്റ്റ് ജനുവരിക്കാറ്റ് ഞായറാഴ്ച ഞാൻ കാത്തിരിക്കും അവലംബം
ഗോൺബോ രംഗ്ജോൺ ഗോൺബോ രംഗ്ജോൺ കാർഗ്യാക്കിൽ നിന്നുള്ള കാഴ്ച്ച
കേന്ദ്രഭരണ പ്രദേശമായ ലഡാക്കിലെ സാൻസ്‌കറിലെ ലുങ്‌നാക് താഴ്‌വരയിൽ സ്ഥിതിചെയ്യുന്ന കാർഗ്യാക് ഗ്രാമത്തിന് തെക്ക് സ്ഥിതി ചെയ്യുന്ന ഒറ്റപ്പെട്ട ഉയർന്ന പാറക്കെട്ടുകൾ നിറഞ്ഞ മലയാണ് ഗോൺബോ രംഗ്‌ജോൺ .
ടിബറ്റൻ ബുദ്ധമതം ആചരിക്കുന്ന പ്രാദേശിക നിവാസികൾ ഇത് വിശുദ്ധമായി കണക്കാക്കുകയും ഇതിനെ ദൈവത്തിൻ്റെ പർവതം എന്ന് വിളിക്കുകയും ചെയ്യുന്നു.
ഡാർച്ച - പദും ട്രെക്ക് റൂട്ടിലും ഡാർച്ച-പദും റോഡിലുമാണ് ഗോൺബോ രംഗ്ജോൺ സ്ഥിതി ചെയ്യുന്നത്.
ഈ പാറക്കെട്ടിന് ഏകദേശം 16 കി.
മീ (9.9 മൈ) വടക്കായി സ്ഥിതിചെയ്യുന്ന കാർഗ്യാക് ഗ്രാമത്തിൽ നിന്ന് നോക്കിയാൽ ഗോൺബോ രംഗ്ജോൺ കാണാം.
ഈ മലയുടെ ഏറ്റവും ഉയർന്ന ഭാഗത്തിന് 5,520 മീ (18,110 അടി) ഉയരമുണ്ട്.
ഈ മലയുടെ അടിഭാഗത്തിന് ഏകദേശം 4,500 മീ (14,800 അടി) ഉയരമുണ്ട് .
ടാൻജീർ ഇംഗ്ലീഷ് വിലാസം https://ml.wikipedia.org/wiki/Tangier
വടക്കൻ മൊറോക്കോയിലെ ഒരു തുറമുഖനഗരവും പ്രവിശ്യയുമാണ് ടാൻജീർ .
ആഫ്രിക്കയുടെ വടക്കു പടിഞ്ഞാറേയറ്റത്തുള്ള ഈ തുറമുഖ നഗരം ജിബ്രാൾട്ടറിനു 58 കി.
തെക്കു പടിഞ്ഞാറു മാറി ജിബ്രാൾട്ടർ ജലസന്ധിയുടെ ആരംഭത്തിൽ സ്ഥിതി ചെയ്യുന്നു.
പ്രവിശ്യാ വിസ്തീർണം: 1,195 ച.
മീ; ജനസംഖ്യ: 628000 ('94); നഗരജനസംഖ്യ: 307,000 (' 93 ല).
പ്രധാന തുറമുഖനഗരം
ഒരു പ്രമുഖ വ്യാവസായിക ഷിപ്പിങ് കേന്ദ്രമാണ് ടാൻജീർ നഗരം.
ടാൻജീറിന്റെ തന്ത്രപ്രധാനമായ സ്ഥാനം, രാഷ്ട്രീയ ചരിത്രം, അന്താരാഷ്ട്ര പദവി എന്നീ ഘടകങ്ങൾ നഗരത്തെ ഒരു പ്രമുഖ നയതന്ത്ര ബാങ്കിങ്-വിനോദസഞ്ചാര-വാണിജ്യ കേന്ദ്രമാക്കി വികസിപ്പിച്ചിരിക്കുന്നു.
മൊറോക്കോയിലെ പോർട്ട് ഒഫ് കാൾ (കപ്പലുകൾ കേടുപാടുകൾ നീക്കുന്നതിനും, വിഭവശേഖരണത്തിനും വേണ്ടി അടുക്കുന്ന തുറമുഖം) എന്ന പദവിയും ടാൻജീറിനുണ്ട്.
മൊറോക്കോയിലെ മൂന്നു വൻകിട തുറമുഖങ്ങളിൽ ഒന്നു കൂടിയാണ് ടാൻജീർ.
ടാൻജീറിലെ ജനങ്ങളിൽ ഭൂരിഭാഗവും ഇസ്ലാം വിശ്വാസികളാണ്.
സ്പാനിഷ് , ഫ്രഞ്ച് , അറബി എന്നിവയാണ് ഔദ്യോഗിക ഭാഷകൾ.
ഫ്രഞ്ചിൽ ഈ നഗരം ടാൻജർ (Tanger) എന്നും സ്പാനിഷിൽ ടാങ്ഗർ (Tanger), എന്നും അറബിയിൽ ടാൻജ (Tanga) എന്നും അറിയപ്പെടുന്നു.
ഉഷ്ണമേഖലാ കാലാവസ്ഥയാണ് ടാൻജീറിൽ അനുഭവപ്പെടുന്നത്.
വരണ്ട വേനൽക്കാലവും മഴയോടു കൂടിയ ശക്തി കുറഞ്ഞ ശൈത്യകാലവും ഇവിടത്തെ കാലാവസ്ഥയുടെ പ്രത്യേകതയാണ്.
ടാൻജീറിനു സമീപമാണ് പുരാതന അറബിനഗരമായ മദീന (Medina) സ്ഥിതി ചെയ്യുന്നത്.
വെള്ള നിറത്തിലുള്ള കെട്ടിടങ്ങൾ, പള്ളികൾ, വിവിധ വർണത്തിലുള്ള മിനാറുകൾ എന്നിവ മെദീനയുടെ പ്രത്യേകതകളാണ്.
വളഞ്ഞ് ഇടുങ്ങിയ നഗര തെരുവുകളാണ് മറ്റൊരു സവിശേഷത.
മെദീനയിലെ പുരാതന കോട്ട, പഴയ സുൽത്താൻ കൊട്ടാരം, പുരാവസ്തു മ്യൂസിയം, ആധുനിക മൊറോക്കൻ കലാ മ്യൂസിയം, ഗ്രേറ്റ് മോസ്ക്, പെറ്റിറ്റ്സോകോ എന്നറിയപ്പെടുന്ന ചെറിയ കമ്പോളം, ഗ്രാന്റ് സോകോ (Grant Socco) എന്നറിയപ്പെടുന്ന വലിയ കമ്പോളം തുടങ്ങിയവയാണ് ഇവിടത്തെ മുഖ്യ ആകർഷണ കേന്ദ്രങ്ങൾ.
ഒരു ഷിപ്പിങ് കേന്ദ്രമായ ടാൻജീറിൽ ചുരുക്കം ചില വ്യവസായങ്ങളും ഉണ്ട്.
ആട്ടിൻതോൽ, കാനറി വിത്തുകൾ (canary seeds), കോർക്ക്, ബദാം , മൊറോക്കൻ തുകൽ എന്നിവ ഇവിടെ നിന്നും കയറ്റുമതി ചെയ്യപ്പെടുന്നു.
നഗരത്തിന്റെ പുരാതന ഭാഗങ്ങളിൽ കരകൌശല വ്യവസായങ്ങൾക്കാണു പ്രാമുഖ്യം.
ഒരു ആധുനിക വ്യാവസായിക മേഖലയും ഇവിടെ രൂപമെടുത്തിട്ടുണ്ട്.
യന്ത്രസാമഗ്രികളുടേയും, ധാന്യം പൊടിക്കുന്ന മില്ലുകളുടേയും നിർമ്മാണം, മത്സ്യസംസ്ക്കരണം, സോപ്പു നിർമ്മാണം, ശീതളപാനീയ നിർമ്മാണം എന്നിവയാണ് ഇവിടത്തെ മുഖ്യ വ്യവസായങ്ങൾ.
ടാൻജീർ-ഫെസ് റെയിൽ പാത നഗരത്തെ മൊറോക്കൻ റെയിൽ ശൃംഖലയുമായി ബന്ധിപ്പിക്കുന്നു.
റാബത് (Rabat), റ്റെറ്റോയുവൻ (Tetouan) എന്നിവിടങ്ങളിൽ ഹൈവേകളുണ്ട്.
ടാൻജീറിനു 13 കി.
മീറ്റർ തെക്കു പടിഞ്ഞാറു മാറി ഒരു അന്താരാഷ്ട്ര വിമാനത്താവളവും സ്ഥിതി ചെയ്യുന്നു.
ചരിത്രം ഗ്രാൻണ്ട് സോക്കൊ ടാജീർ സാറ്റലൈറ്റ് ചിത്രം
മൊറോക്കോയിലെ ഈ തുറമുഖ നഗരം, ഫിനീഷ്യർ ബി. സി. 15-ആം നൂറ്റാണ്ടോടടുപ്പിച്ചാണ് സ്ഥാപിച്ചതെന്നു വിശ്വസിക്കപ്പെടുന്നു.
പിന്നീട് കാർത്തേജുകാർ ഇവിടെ എത്തിച്ചേർന്നു.
എ. ഡി. ഒന്നാം നൂറ്റാണ്ടു മുതൽ നിലനിന്ന റോമൻ ഭരണത്തിൽ ടാൻജീറിന്റെ പ്രാധാന്യം വർധിക്കുകയുണ്ടായി.
റോമാക്കാർ നഗരത്തിനു ടിൻജിസ് എന്ന പേരു നൽകിയിരുന്നു.
എ.ഡി. 200-ഓടെ ഇവർ നഗരത്തിനു ചുറ്റും നിർമിച്ച മതിൽക്കെട്ടിന്റെ അവശിഷ്ടങ്ങൾ ഇന്നും ഇവിടെ കാണാനുണ്ട്.
പിൽക്കാലത്തു വാൻഡലുകളും (എ. ഡി. 429) ബൈസാന്തിയക്കാരും (541) വിസിഗോത്തുകളും (621) ഈ പ്രദേശം കയ്യടക്കി.
682-ൽ ഇത് അറബികളുടെ കൈവശമായി.
740-ൽ അറബികളിൽ നിന്നും ടാൻജീർ സ്വതന്ത്ര്യമാവുകയും തുടർന്നു പല ബെർബർ രാജാക്കന്മാരുടെയും ഭരണത്തിലാവുകയും ചെയ്തു.
പിൽക്കാലത്ത് ഒരു പ്രധാന തുറമുഖമായിത്തീർന്ന ഇവിടേക്ക് മധ്യകാലത്തോടെ യൂറോപ്യന്മാരുടെ ശ്രദ്ധ പതിഞ്ഞു.
പോർച്ചുഗീസുകാർ 1471-ൽ ടാൻജീർ കരസ്ഥമാക്കി.
ഇക്കാലത്താണ് ടാൻജീറിനു വാണിജ്യാഭിവൃദ്ധിയുണ്ടായത്.
1578 മുതൽ 1640 വരെ സ്പെയിൻ കാരുടെ ഭരണമായിരുന്നു ഇവിടെ നിലനിന്നത്.
തുടർന്നു പോർച്ചുഗീസുകാർ ടാൻജീർ തിരിച്ചു പിടിച്ചു.
ചാൾസ് II -മായുള്ള കാതറീന്റെ വിവാഹത്തിലൂടെ പോർച്ചുഗീസുകാർ ഇവിടം 1661-ൽ ബ്രിട്ടനു നൽകി.
ബ്രിട്ടിഷ് ഭരണം ടാൻജീറിന്റെ വികസനത്തിനു വളരെയേറെ സഹായകമായിത്തീർന്നു.
ബ്രിട്ടൻ 1684-ൽ ഇവിടം മൊറോക്കോയിലെ ബെർബുകൾക്കു വിട്ടുകൊടുത്തു.
ഇക്കാലത്തോടെ യൂറോപ്യൻ രാജ്യങ്ങളിൽ പരക്കെ ടാൻജീർ ശ്രദ്ധിക്കപ്പെട്ടുകഴിഞ്ഞിരുന്നു.
19-ആം നൂറ്റാണ്ടിന്റെ മധ്യത്തോടെ ഇത് മൊറോക്കോയിലെ അന്താരാഷ്ട്ര പ്രാധാന്യമുള്ള നയതന്ത്രകേന്ദ്രമായി രൂപാന്തരപ്പെട്ടു.
ഫ്രാൻസും സ്പെയിനും കൂടി 1912-ൽ മൊറോക്കോ പങ്കുവച്ചതോടെ ടാൻജീർ അന്താരാഷ്ട്ര പദവി ലഭിച്ച് പ്രത്യേക പ്രദേശമായി നിലനിന്നു.
1923-24-ൽ ഫ്രാൻസും ബ്രിട്ടനും സ്പെയിനും കൂടി ഭരണം നടത്തുന്ന ഒരു അന്താരാഷ്ട്ര മേഖലയായി ടാൻജീർ മാറി.
രണ്ടാം ലോകയുദ്ധത്തിൽ (1940 ജൂൺ) സ്പെയിൻ ടാൻജീറിന്റെ ഭരണം കൈക്കലാക്കി.
അവർ ടാൻജീറിനെ മൊറോക്കോയിലെ സ്പാനിഷ് മേഖലയോടു ചേർത്തു.